Moonika Siimets

Moonika Siimets (sündinud 7. mail 1980 Tartus) on eesti filmirežissöör ja stsenarist.

Moonika Siimetsa esimene täispikk mängufilm "Seltsimees laps" pälvis mitu Eesti filmi- ja teleauhinda ning filmi käis esimese 40 päeva vältel kinos vaatamas üle 116 000 külastaja. Film on pälvinud ka rahvusvahelist tähelepanu ja festivaliauhindu.

Hariduskäik
Moonika Siimets õppis aastatel 1987–1999 Tartu Forseliuse Gümnaasiumis. Aastatel 2000–2002 õppis ta Tartu Ülikoolis eesti kirjanduse ja rahvaluule erialal ning 2002–2006 Tallinna Ülikooli audiovisuaalkunsti osakonnas režii eriala. Lõpetas bakalaureuseõppe cum laude. Erasmuse programmi raames tudeeris ühe semestri Inglismaal University of Central Lancashire's filmi- ja audiovisuaalse meedia osakonnas.

2010. aastal täiendas Moonika Siimets end Los Angeleses ameerika kirjaniku, näitleja ja stsenaristika guru Judith Westoni meistriklassides “Script analyses and rehearsal techniques” ja “Acting for directors”. 2011. aastal jätkas mängufilmi režii õpinguid Balti Filmi- ja Meediakooli magistriõppes. 

Töökäik
 2004–2005 – Eesti Televisioonis keskkonnasaates "Osoon"
 2002–2004 – PÖFFi animafilmide festivali Animated Dreams assistent
 2006–2008 – PÖFFi lühi- ja tudengifilmide festivali Sleepwalkers juht
 2005 ja 2007 – ajakirja Teater. Muusika. Kino DVD-plaatide "Valik Eesti tudengifilme" projektijuht

Lisaks on teinud tööd režissööri- ja produktsiooniassistendina mitmes lühi- ja tudengifilmis ning televisioonis. Ta oli Eesti Filmirežissööride Gildi üks asutajaliikmeid 2020. aastal. 
+ Dokumentaalfilmid 2006"Teatriaasta 12 kuud – Vanemuine"Tootja: Eesti TelevisioonProdutsent Kaspar Kaljas2007"Kodukoht"2007"Film filmist "Kinnunen"" – making of filmist "Kinnunen"Tootjad: ERR ja RuutProdutsent Helen Valkna2009"Maailmameister"Tootja: OsakondProdutsendid Aivo Spitsonok ja 
Mari Kallas2010"Moekoer"Tootja: OsakondProdutsent Mari Kallas2012"Salme saladus"Tootja: OsakondProdutsent Mari Kallas2018"Juured": 40 aastat hiljem EV 100 dokumentaalfilmide kogumikustTootja: SilmviburlaneProdutsent Ülo Pikkkov2022"2 tundi õnneni"Tootja: AmrionProdutsent Riina Sildos Lühifilmid 2005"Deus ex Machina"Tootja: AllfilmProdutsent 
Piret Tibbo-Hudgins2008"Tere! Mina olen Tom"Tootja: U82012"Aeg ei peatu"Tootja: Balti Filmi- ja 
Meediakooli filmiosakondProdutsent Elari Lend2013"Viimane Romeo"Tootja: Balti Filmi- ja
Meediakooli filmiosakondProdutsent Elari Lend2014"Oled see sina?"Tootjad: Balti Filmi- ja
Meediakooli filmiosakond,

Myth Film, Moonlight FilmProdutsent Peter Murdmaa2014"Roosa kampsun"Tootja: AmrionProdutsent Riina Sildos Mängufilmid 2018"Seltsimees laps"Tootja: AmrionProdutsent Riina Sildos2024"Must auk"Tootja: AmrionProdutsent Riina Sildos
Tunnustus
 2010 – Eesti Kultuurkapitali audiovisuaalse kunsti sihtkapitali aastapreemia. Aasta üllataja – dokumentaalfilmide "Maailmameister" ja "Moekoer" eest.
 2013 – Püha Jüri preemia ehk Jüri Sillarti stipendium. See antakse õppivale filmitegijale eesmärgiga tähistada õppeedukust, pühendumist, jumalikku annet või meeskonnatöö oskust.
 2014 – Anri Rulkovi preemia. Filmide “Viimane Romeo” ja “Oled see sina?” eest.
 2018 – Eesti Kultuurkapitali audiovisuaalse kunsti aastapreemia koos Riina Sildose ja Rein Kotoviga. Aasta film 2018 – mängufilm "Seltsimees laps".
 2018 – Eesti Filmiajakirjanike Ühingu aasta filmi auhind Neitsi Maali filmi eest "Seltsimees laps".
 2025 – Festival of Central and Eastern European Film (Wiesbaden, Saksamaa) - Wiesbadeni linna auhind parimale režissöörile filmi "Must auk" eest.

 Viited 
 Moonika Siimets Eesti Filmi Andmebaas

Kategooria:Eesti filmilavastajad
Kategooria:Eesti stsenaristid
Kategooria:Tallinna Ülikooli vilistlased
Kategooria:Sündinud 1970